ALL ออกหุ้นกู้มีประกัน 880 ลบ. ชูดบ.สูง 6.50% ขายสถาบัน-รายใหญ่ 9-12 พ.ย.นี้
ALL ออกหุ้นกู้มีประกัน 880 ลบ. ชูดบ.สูง 6.50% ขายสถาบัน-รายใหญ่ 9-12 พ.ย.นี้
ALL ออกหุ้นกู้มีประกัน 880 ลบ. ชูดบ.สูง 6.50% ขายสถาบัน-รายใหญ่ 9-12 พ.ย.นี้
12 ต.ค. 2563

บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ครั้งที่ 5/2563 มูลค่าไม่เกิน 880 ล้านบาท อายุ 2 ปี 6 ดือน ครบกำหนดไถ่ถอนปี พ.ศ.2566 อัตราดอกเบี้ยคงที่ร้อยละ 6.50 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยเสนอขายให้กับผู้ลงทุนสถาบัน และ/หรือผู้ลงทุนรายใหญ่ ระยะเวลาเสนอขาย 9 – 12 พ.ย.63 ผ่านผู้จัดการการจัดจำหน่ายหุ้นกู้ ได้แก่ บล.คันทรี่ กรุ๊ป บล.คิงส์ฟอร์ด บล.เอเอสแอล และ บล.เออีซี  ทั้งนี้ไม่มีการจัดอันดับความน่าเชื่อถือของหุ้นกู้และผู้ออกหุ้นกู้
ทั้งนี้บริษัทมีวัตถุประสงค์นำเงินที่ได้จากการเสนอขายหุ้นกู้ครั้งนี้ เพื่อใช้ในการชำระเงินกู้ธนาคารกรุงไทย จำนวนประมษณ 280 ล้านบาท เพื่อไถ่ถอนหลักประกันสำหรับที่ดินในแปลงที่จะนำมาเป็นหลักประกันหุ้นกู้ และ/หรือ เพื่อเป็นเงินทุนหมุนเวียนในกิจการและโครงการที่มีอยู่ในปัจจุบันของบริษัท ซึ่งคาดว่าจะนำเงินที่ได้จากการเสนอขายหุ้นกู้ครั้งนี้ทั้งจำนวนไปใช้ในการดำเนินการดังกล่าวในปี 2563
สำหรับหลักประกันบริษัทจะนำที่ดินพร้อมสิ่งปลูกสร้าง (ประเมินมูลค่าเฉพาะที่ดิน) ตั้งอยู่ติดถนนสุขุมวิท 55 (ทองหล่อ) และซอยทองหล่อ 12 แขวงคลองตันเหนือ เขตวัฒนา กรุงเทพมหานคร ประกอบด้วยโฉนดที่ดินจำนวน 12 ฉบับ เนื้อที่ตามเอกสารสิทธิ์ประมาณ 0-3-62.5 ไร่ หรือ 362.5 ตารางวา มีมูลค่าหลักประกัน 978.75 ล้านบาท
 
 